15. Logistika Aastakonverents toimub 13. novembril 2013 hotellis Euroopa.
Eesti 22 taasiseseisvusaasta jooksul juba 15. Logistika Aastakonverentsile kogunevad traditsiooniliselt eesrindlikud professionaalid logistika-, tootmis- ja kaubandusettevõtteist. Teemaks on – nagu Logistika Aastakonverentsidel alati – valmistumine homseks.
Kõikidele osalejatele tasuta eneseturundusvõimalus!
Registreerumine lõppeb 10 päeva pärast, 6. novembril.2013.
Info ja registreerumine http://sensei.ee
Loe edasi konverentsi päevakava kohta…
08:30 Registreerumine ja hommikukohv
09:00 Pilguheit Eesti logistika ja tarneahelate juhtimise lähitulevikku – Illimar Paul, juhataja, Sensei
Konverentsi avaettekandes käsitleb Illimar Paul järgmisi trende:
a) Kulude vältimine kulude alandamise asemel;
b) Talendinappuse lõksust aitavad välja tehnoloogia, strateegiliste tegevuste outsourcing ja virtuaalvõrgustikud;
c) Tarneahelate juhtimise kolimine pilve;
d) BI ehk ärianalüüsilahendused asendavad andmekaevanduse;
e) Lean “tootmine” domineerib nii hanke-, logistika-, lao-, kui distributsiooniprotsessides;
f) Jaekaubandus kui ohustatud liik;
g) Selvelogistika;
h) Deglobaliseerumine;
i) Modaalne nihe merelt maale, selle mõjud Eesti logistikasüsteemile ning ettevõtete kasumiaruannetele.
09:45 Väärtuspakkumise kasvatamine klientidele – Toomas Orutar, juhatuse esimees, Logistika Pluss ja ELEA juhatuse aseesimees
Logistika Pluss esindab musternäidet homsest ärimudelist, kus klient on suure osa oma strateegilistest tegevustest majast välja viinud ning integreerinud logistikafirma oma tarneahelasse. Selline süvapartnerlus eeldab nii kliendilt kui teenusepakkujalt vastavust ülispetsiifilistele eritingimistele, mida Toomas Orutar oma ettekandes tutvustab.
10:30 Kohvipaus 30 min
Lean käsitleb seitset raiskamise liiki, mida Eesti tootmisettevõtted ilmselt juba tunnevad. Kuidas aga tuvastada ja elimineerida raiskamised väljaspool tootmistsehhi? Eesti turuliider DSV on asunud halastamatult raiskamisi protsessidest välja juurima. Selles kvaliteedi ja tootlikkuse kasvu nimel peetavas võitluses on kandev roll klientidel, kelle jaoks tähendab iga võit tarnekindluse ja täpsuse kasvu, tarneagade lühenemist ning kulude alanemist.
11:45 BI (Business Intelligence) tarneahelate juhtimisel – Mati Selg, ärianalüüsi tootejuht, Columbus Eesti
Mati Selg tutvustab Eestis realiseeritud lahenduste põhjal võimalusi, kuidas panna ettevõtte andmebaasidesse aastatega kogunenud andmemassiivid enda heaks tööle selliselt, et juhtide jaoks poleks vastusteta küsimusi ning vastuse igale olulisele juhtimisküsimusele saaks loetud sekunditega? Ettekanne annab põhimõttelise vastuse küsimusele “Kuidas juhiksid tarneahelat reaktiivlennukipiloodid”?
12:30 Lõuna 60 min
13:30 B2C logistikalahing – heitlus viimasel miilil. Areenile astuvad:
Cargobus – Kadri Johanson, tegevjuht
DPD – Tarmo Tael, tegevjuht
Eesti Post – Ansi Arumeel, juhatuse liige
Itella SmartPOST – Risto Eelmaa, tegevjuht
Poes käimine jääb Eestis peagi vaid suuremate linnade ja asulate elanike privileegiks. Tulenevalt ummistunud liiklusest ei kibele ka paljud linnaelanikud poodi just rohkem kui hädapärast vaja. Veebikaubanduse võidukäik on alanud ning tegija on see, kes toimetab ostud tarbijani kiiremini ja odavamalt. Tarneahelate vaheline konkurents on kulmineerunud viimase miili jaotuslogistikas. Kes on võitjad? B2C logistikalahingu formaat on kaasahaaravalt tempokas töötuba, milles etendab olulist rolli iga konverentsil osaleja.
15:00 Kohvipaus 20 min
15:20 Viimased 400 päeva turutasakaalu paigastnihkeni – Allan Noor, tegevjuht, AMISCO ja Eesti Merendusnõukoja president
2015.a. algusest jõustub Põhja- ja Läänemerel väävlidirektiiv, mille tōttu prognoositakse merevedude kallinemist 30% võrra. Allan Noor’i esitlusest selgub muuhulgas:
a) Kuidas reageerivad muutusele laevaomanikud?
b) Millised alternatiivid on eksportööridel-importööridel?
c) Mis juhtub diiselkütuse hinnaga meie tanklates nõudluse järsu kasvu tõttu merel?
d) Mitu valgusfoori tuleb paigaldada Tallinn-Pärnu-Ikla maanteele Soome ja Euroopa vaheliste katkematute rekkakolonnide vahelt läbi pääsemiseks?
16:05 Konkursi Aasta Logistikategu 2013 kolme võidutöö esitlused ja autasustamine
Väljakujunenud traditsiooni kohaselt valitakse igal sügisel aasta parim logistikasaavutus. Tänavu juba 12. korda toimuva konkursi Aasta Logistikategu eesmärgiks on tunnustada oma tööle pühendunud logistikajuhtide poolt saavutatud edu organisatsioonile püstitatud eesmärkideni jõudmisel. Oma logistikategudega jõudsid finaali (tähestikulises järjestuses) Coca-Cola, DPD, ELION, ELRON, Katoen Natie, Kühne Nagel, PPA, Rimi & HAVI Logistics, Schenker ja Tallinna Lennujaam. Varasematel aastatel on Suure Auhinna pälvinud EVR Cargo, Eesti Logistikaklaster, DPD Eesti, SmartPOST, Magnum Logistics, A Le Coq, Lextrans/Autologistika, Sillamäe Sadam, DFDS Transport (praegune DSV Transport), Schenker ja Telema.
16:50 Päeva kokkuvõte – moderaator Illimar Paul, juhataja, Sensei
17:00 Konverentsi lõpp
*Konverentsi kaaskorraldajaks on Äripäev.